'આમ જુઓ તો જમીનનો કબજો અત્યારે દિલુભાના બંને દીકરાઓ પાસે છે. એમાં જિતુભા મોટા. પોલીસ ઇન્સ્પેક્ટર હતા, ગયા વર્ષે રિટાયર થયા છે. એટલે વહીવટ એ સંભાળે છે. જિતુભાથી નાના વિજયસિંહ વિજુભા અત્યારે જિલ્લામાંથી તડીપાર થયેલા છે. એ વિજુભાએ જિતુભાને ધમકી આપેલી છે કે મને પૂછ્યા વગર જમીનના મામલે કંઇ કરશો તો ધારિયાં ઊડશે. એ બે સગા ભાઇ વચ્ચે આ વિખવાદ છે અને લટકામાં, જામભાના દીકરાએ કોર્ટમાં કેસ કરેલો છે કે જમીનમાં હું પણ સીધી લીટીનો વારસદાર છું.'